Tallinna Püha Siimeoni ja Naisprohvet Hanna kirik

Püha Siimeoni ja Naisprohvet Hanna kirik on õigeusu kirik Tallinnas, EAÕK Tallinna peapiiskopkonna peakirik, Tallinna ja kogu Eesti metropoliidi katedraalkirik. See on neljas Põhjasõja järel Tallinna eeslinna ehitatud õigeusu kirik. See asub sadama lähedal ning rajati aastatel 1752–1755 meremeeste algatusel. Kuna tollane rannajoon oli linnale märksa lähemal, asus kirik peaaegu veepiiril ning vundamendi jaoks tuli pinnast täita. Pärimuse järgi kasutatud selleks laevavrakke. Kirikuhoone Ajalooline puithoone on Nõukogude ajal kannatada saanud, ent tänaseks põhjalikult restaureeritud. Kiriku taastamisega tegeles preester Meletios Ulm. 1963. aastal kogudus suleti ning hoones asus spordisaal. Samal ajal lammutati kiriku kellatorn ja tamburitorn. 1987. aastal anti hoone nelipühikoguduse Immaanuel kasutusse. 1999. aastal algatas metropoliit Stefanus kirikuhoone tagastamise ja 11. juulist 2001 on pühakoda taas Eesti Apostlik-Õigeusu Kiriku omanduses. Eestis külaskäigul olnud Konstantinoopoli oikumeenilise patriarhi Bartholomeos I õnnistusel algas aastal 2000 hoone restaureerimine, tööd kestsid 2004. aastani. Kirikus on ainulaadne kreekapärane puust nikerdatud ikonostaas, kantsel ja kirikutoolid. Kiriku altari- ja koguduseruumi kaunistavad Dolores Hoffmanni aastatel 2008 ja 2013–2014 loodud vitraažid. Kirikus on kirikutarvete ja -kirjanduse pood. Kiriku kellatornis on õigeusu kirikutekstiilide muuseum. Kirikut kasutavad Tallinna Püha Siimeoni ja naisprohvet Hanna piiskoplik kogudus ja Tallinna Püha Georgi kogudus. Koguduse eesseisja on ülempreester Mattias (Madis) Palli, teine preester Markus Kooviste, neljas preester Justinus Kiviloo, diakon Marius Raudsepp. Kogudus Pikemalt artiklis Tallinna Püha Siimeoni ja naisprohvet Hanna piiskoplik kogudus Koguduses teeninud preestrid: preester Joann Anitkin, 1768 pr. Dmitri Krinitski, 1768–1769 pr. Dimitri Timofejev, 1762–1773 ülempreester Joann Savitski, 1772–1782 üpr. Feodor Lanevski, 1782–1797 pr. Peeter Grigorjev, 1797–1808 pr. Joann Zamenski, 1808–1836 üpr. Simeon Stratonovitš, 12. august 1836–1850; üpr. Joann Zvadski, 1850–1857 üpr. Simeon Stratonovitš, 1857–1859 üpr. Nikolai Stratonovitš, 1859 – 19. aprill 1889 üpr. Joann Orlov, 1889 – 14. detsember 1882 pr. Feodor Bogoljubov, 14. detsember 1892 – 1894 pr. Peeter Sobolev, 8. jaanuar 1894 – 18. oktoober 1896 pr. Kristofer Bratoljubov, 18. oktoober 1896 – 7. veebruar 1901 pr. Vladimir Pokrovski, 7. veebruar 1901 – 1918 üpr. Anton Laar, 1918 – 27. märts 1919 üpr. Nikolai Päts, 27. märts 1919 – 10. detsember 1936 üpr. Joann Bogojavlenski, 10. detsember 1936 – 1. juuni 1946 üpr. Georgi Aleksejev, 10. detsember 1936 – 1. juuni 1940; üpr. Georgi Aleksejev, 5. november 1941 – 10. mai 1943 pr. Grigori Selivanov, 7. detsember 1943 – 1944 pr. Jakov Timofejev, 20. veebruar 1944 – 12. juuni 1914 pr. Mihhail Ridiger, 20. detsember 1942 – 11. märts 1944 pr. Vassili Verjovkin, 1944 pr. Mihhail Ridiger, 11. märts 1944 – 1945 üpr. Jevgeni Jahontov, 7. märts 1944 – 22. oktoober 1945 üpr. Pavel Kalinkin, 1945; 24. juuni 1946 – 3. veebruar 1950 üpr. Vitali Täht, 30. september 1950 – detsember 1963 üpr. Mattias Palli pr. Justinus Kiviloo pr. Afrat Laas pr. Margus Kooviste Viited Kirjandus Georgios Oikonomidis. Ikonostaas : ajalooline ja kunstiline käsitlus. Tallinn 2008. ISBN 9789985970355. Lk 19-45 Välislingid Tallinna Püha Siimeoni ja Naisprohvet Hanna kirik kultuurimälestiste registris Püha Siimeoni ja naisprohvet Hanna kogudus (rikkalikult fotodega illustreeritud ajalugu) Tallinna Püha Siimeoni ja naisprohvet Hanna kogudus Siimeoni kirik sai kuldmuna ja -risti, Ärileht, 8. juuli 2002 Eesti postmark, eritempel ja esimese päeva ümbrik Püha Siimeoni ja naisprohvet Hanna kirikuga (2012)